વિશ્વ બજારમાં સોના ચાંદીના ભાવોમાં મોટો ઉછાળો આવવા છતાં ઘર આંગમે ડોલર ગબડતાં આજે ઝવેરી બજારમાં સોના-ચાંદીમાં તેજી મર્યાદીત આવી હતી. વિશ્વ બજારમાં અમેરિકામાં જીડીપીનાં બહાર પડનાર આંકડા અપેક્ષાથી નબળા આવવાની ભીતી વચ્ચે આજે વિશ્વ બજારમાં ડોલરના ભાવો ઘટયા હતાં. અમેરિકામાં ફેડરલ રિઝર્વની મળી રહેલી મીટિંગમાં હવે બુધવારે (આજે) વ્યાજના દરોની વૃદ્ધી અંગે શું સંકેતો મળે છે તેના પર બજારની નજર રહી છે. ત્યાં વ્યાજના દરોમાં થનારી અપેક્ષીત વૃદ્ધી જૂનના બદલે સપ્ટેમ્બરથી આવશે એવી શક્યતા જાણકારો બતાવી રહ્યા છે અને તેના પગલે વિશ્વ બજારમાં ડોલર ઘટયો છે. તથા સોનું ઉછળ્યું છે.